NaiveNeuron/SloPal huggingface dataset:
Mičovský, Ján, poslanec NR SR (2013-09-25):
Ďakujem za slovo. Nuž nalejme si čistého vína. Samozrejme, takého bez alkoholu, lebo ja som tiež zástanca toho, že piť sa na žiadnom pracovisku, tobôž na takomto vysokom, nemá. Chcem sa vyjadriť veľmi konkrétne k téme poslaneckých prieskumov. Je to naozaj dôležitý inštitút a naozaj mám pocit ja sám za seba, a teda aj za ľudí, ktorých tu zastupujem, že tento inštitút nie je možné vďaka blokácii zo strany vládneho SMER-u účinne využívať. Naozaj nedisponujem štatistickým prieskumom a výsledkami, ako to vypadá na všetkých výboroch, ale na tom našom, na výbore pre pôdohospodárstvo a životné prostredie nám neprešiel ani jeden návrh na poslanecký prieskum, a to sme ich dali ozaj niekoľko a nešlo o nejaké snahy ísť sa niekde prejsť, ale vyriešiť závažné veci, na ktoré nás upozornili konkrétni občania. A aby ste vedeli, aký to má deštrukčný účinok na prácu opozičných poslancov v takomto výbore, tak urobím jeden konkrétny príklad, vám ponúknem. Závažné podozrenia, problémy v inštitúcii, kde ozaj je dosť dobrých dôvodov na to, aby sa tam na poslanecký prieskum išlo. Zavoláte takému generálnemu riaditeľovi takejto inštitúcie a poviete, že tam prichádzate na poslanecký prieskum. Možno som to urobil tak trocha zavádzajúco, lebo som si neuvedomil, že nemáme ten mandát oficiálny, ale generálny riaditeľ, keďže mu volá poslanec, povie: „Ale, samozrejme, pán poslanec, zajtra vás budeme čakať, všetko je pripravené.“ Medzitým prebehne nejaká neoficiálna informačná linka a už na druhý deň mám telefonát zo sekretariátu dotyčného generálneho riaditeľa: „Vážený pán poslanec, ale, žiaľ, viete, my sme sa dozvedeli, že to nie je oficiálny poslanecký prieskum, takže pán generálny riaditeľ...“ (Prerušenie vystúpenia časomerom.)
Kuriak, Milan, poslanec NR SR (2021-03-16):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kmec, Stanislav, poslanec NR SR (2018-06-15):
Ďakujem, pani. Vážené pani poslankyne, vážení páni poslanci, vážení prítomní, vážená pani predsedajúca, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o politických stranách a politických hnutiach (tlač 1034). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018. Pani predsedajúca, otvorte, prosím, všeobecnú rozpravu.
Glváč, Martin, podpredseda NR SR (2016-09-06):
S faktickými poznámkami sa neprihlásil nikto. Ukončujem možnosť sa prihlásiť s faktickými poznámkami. Chce reagovať pán minister? Nech sa páči.
Vons, Peter, poslanec NR SR (2021-05-11):
Ďakujem. Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Kyselica, Lukáš, poslanec NR SR (2023-05-25):
Pani kolegyňa, všetko si zhrnula, všetko podstatné si zhrnula v rozprave. Ja si myslím, že hlavný problém je tu, či tu bude to vedenie, alebo nebude to vedenie. Vlastne tá strecha, ten prietokový ohrievač, kade idú DHZ-kám tie peniaze, v prvom rade tento zákon vychádza z plánu legislatívnych úloh, a že to bolo naplánované až na toto, na tieto roky vo volebnom období, tak, tak to je fakt. Základom by mala byť naozaj kontinuita hasičských zborov a dobrovoľných hasičských zborov a nastaviť a nastaviť, nastaviť tam to spravodlivé financovanie a aj zásahovosť. Proste tí dobrovoľní hasiči sú potrební a aj, aj profesionálni hasiči ich potrebujú, keď sú lesné požiare. Proste ide o to, aby fungovali. A teraz, keď sa stávalo, že dostávali tie nové hasičské vozidlá, ktoré prešli pod správu obce, obce si ich nevedeli financovať. Prevádzku, údržbu. Jednoducho nastavme tieto podmienky, aby sa nestalo, že tá obec s nadšením vítala, že má nové hasičské auto a potom ho po roku, po dvoch vracala. Takže toto sú tie hlavné vzťahy, ktoré by sme mali nastaviť v tomto zákone, a pokiaľ sú tu nejaké námietky, ktoré neboli ani v rámci MPK ako odstránené, tak poďme, sadnime si, ale ja si myslím, že tento zákon treba podporiť v prvom čítaní, a už potom kto chce, jak chce, nech sa rozhodne v druhom čítaní, či ho podporí, nepodporí, pokiaľ tie výhrady bude mať stále. Vďaka.
Blaha, Ľuboš, podpredseda NR SR (2024-02-23):
Vyhlasujem rozpravu za skončenú. Chce k rozprave zaujať stanovisko navrhovateľka? Asi už nie. Pán spravodajca takisto nie, takže prerušujem rokovanie o tomto bode programu. A pristúpime k rokovaniu limitu verejných výdavkov na roky 2024 až 2027. Materiál je uverejnený ako tlač 118 a dávam slovo predsedovi Rady pre rozpočtovú zodpovednosť Jánovi Tóthovi a prosím ho, aby materiál uviedol. Nech sa páči. (Rokovanie o limite verejných výdavkov na roky 2024 – 2027 , tlač 118.)
M. Číž, podpredseda NR SR: (2009-12-08):
Teraz ešte poprosím opäť pána poslanca Ivana Štefanca, aby uviedol návrh poslancov Národnej rady Slovenskej republiky Ivana Štefanca a Jarmily Tkáčovej na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov (tlač 1344). Rozhodnutie predsedu, kde je návrh na pridelenie výborom, má č. 1371. Nech sa páči, pán poslanec.
Zmajkovičová, Renáta, podpredsedníčka NR SR (2013-05-22):
S faktickými poznámkami dvaja poslanci. Uzatváram možnosť prihlásiť s faktickou poznámkou. Pán poslanec Fronc.
Mičovský, Ján, poslanec NR SR (2014-07-01):
Áno. Aha, tak to nie.
A. Záborská, poslankyňa: (2002-02-12):
J. Migaš, predseda NR SR: Hlasujeme. Hlasujeme, aby sme uvedený návrh prerokovali v druhom čítaní. (Hlasovanie.) Prítomných je 112 poslancov, za 63, proti 32, zdržalo sa 15, nehlasovali 2. Národná rada sa uzniesla, že uvedený návrh prerokuje v druhom čítaní. Druhé hlasovanie.
Kiššová, Jana, poslankyňa NR SR (2015-03-10):
Ďakujem pekne za slovo. No ja som tiež celkom rada, že pán kolega spomenul a teda možno aj trošku s odľahčenou formou poukázal na to, ako to v tých čakárňach funguje alebo nefunguje a možno aj, ako to bude fungovať, pretože od rána o tom hovoríme, najprv na výbore, teraz tu v pléne a jediné argumenty, ktoré počúvam od, či už od poslancov alebo pána ministra na tému prednostného objednávania, je to, že je to všetko len o nejakom manažmente pacienta a že je to len o tom nájsť vo vačku telefón a zavolať tomu lekárovi a všetko ostatné potom bude fungovať. No, priznám sa, ani sa mi nechcelo na túto tému diskutovať, lebo to je, to je niečo tak absurdné, že je to naozaj len o tomto a že to nie je jadrová fyzika, zorganizovať pacienta na konkrétnu hodinu, že sa mi naozaj na to nechcelo reagovať. Ale naozaj to nie je o tom a pokiaľ tie ordinácie, lekári a sestričky nebudú motivovaní ľudí objednávať na konkrétnu hodinu, je to pre nich nad rámec aktivita, administratíva, ktorú jednoducho nebudú ochotní robiť. Dneska som tu započula aj takú poznámku, že je to potom o ochote toho lekára. No ale, veď je tu kopa pacientov, ktorí nechcú čakať na nejakú potenciálnu ochotu lekára. Jednoducho, keď si nejakú službu riadne zaplatia, riadne transparentne zaplatia, odvedú do pokladne stanovenú sumu podľa platného verejného cenníka, tak tam končí nejaká, proste túžba po nejakej ochote lekára. Jednoducho, ak raz máte platenú službu, chcete, viete, môžete si ju zaplatiť, tak si ju jednoducho zaplatíte a nemusíte čakať na nejakú ochotu. A presne o tomto to je. Na jednej strane je tu dopyt po nejakých službách a na druhej strane je tu ponuka po nejakých službách. A teraz príde štát a povie, nie, medzi týmito dvomi subjektmi jednoducho táto transakcia neprebehne. Veď to nemá žiadnu logiku. Ďakujem.
Blanár, Juraj, podpredseda NR SR (2021-06-25):
Pán poslanec Štefan Kuffa.
Kollár, Boris, predseda NR SR (2022-11-08):
Ďakujem. S faktickou poznámkou bude reagovať pán poslanec Pellegrini, nech sa páči.
R. Madej, poslanec: (2009-02-12):
Ďakujem pekne. (Potlesk.)
Kuffa, Štefan, poslanec NR SR (2021-09-30):
Ďakujem za slovo. Účelovo meniť zákon o prokuratúre a tá povestná 363, to jednoducho v právnom štáte nemôže takto fungovať a existovať. Je to čosi absurdné, jednoducho meniť a ohýbať zákony práve podľa toho, ako niekomu vyhovujú alebo nevyhovujú. To, že Generálna prokuratúra zruší rozhodnutie prokurátora alebo policajta, ak bol porušený zákon, no ja na tom nič nevidím zlého, naopak, je to čosi, to, čo je v podstate dobré. Ak to v tej v tom zákone o prokuratúre hierarchicky máme to tak uložené a je kompetencia generálneho prokurátora, v danej veci ako rozhodnúť, no tak potom akú úlohu bude plniť generálny prokurátor, keď mu takto oklieštime ho právomoci. Nemôžme toto robiť. A, pán kolega Susko, ako si to povedal, že väzobné trestné stíhanie je vážnym zásahom do ľudských práv človeka a následne toho, keď, naopak, ešte tí ľudia sú, nejak sa tam ocitnú v tej väzbe neoprávnene alebo neopodstatnene, ten dosah je priam katastrofálny, ktorý sa nedá vyvážiť už ničím. Nijaké peniaze, nijaké odškodné, nič, lebo ak sa ti rozpadne rodina, tvoje manželstvo, stratíš prácu, stratíš morálny kredit. Mne bolo tak ľúto, keď pán Pčolinský, Vladimír Pčolinský verejne ako povedal, že zničili mu v podstate politickú kariéru, hej, a že tá strata dôvery je vlastne vo verejnosti nenavrátiteľná. Moju dôveru cez to všetko nestratil a ja ho povzbudzujem aj zároveň k tomu, aby sa nevzdával a ešte sa aj dokonca aj politicky, alebo aj takto pracovne angažoval.
Blaha, Ľuboš, podpredseda NR SR (2023-12-15):
Pán poslanec Viliam Tankó.
Paška, Pavol, predseda NR SR (2013-09-18):
Pán poslanec Matovič.
Figeľ, Ján, podpredseda NR SR (2013-09-11):
Nech sa páči, Ján Mičovský.
Martvoň, Anton, poslanec NR SR (2015-05-15):
Ďakujem pekne. Pani poslankyňa Mezenská, v podstate vítam vaše vystúpenie, bolo konštruktívne. Ja by som to mohol povedať, že vy ste rovnako na jednej lodi z pohľadu ochrany spotrebiteľov ako ja a kolega Brixi a niektorí, samozrejme, poslanci zo strany SMER, aj niektorí z opozície, ktorí podporujú spotrebiteľov. Samozrejme, konštruktívne nemáme problém sa pozrieť na tú vec, aj náš návrh vieme ešte upresniť, spresniť, to vždy sa robí v druhom čítaní. Teraz prvé čítanie je o tom, či tento návrh treba, alebo nie. My sme toho názoru s kolegom Brixim, že takýto návrh v našej právnej úprave treba, aby sme ochránili bežných občanov. Ale tento návrh zákona má ešte jednu špecifickosť. Na tomto návrhu zákona sa krásne ukáže, že či ide niekomu o ochranu bežných ľudí a spotrebiteľa, tak ako to navrhujeme my s kolegom Brixim, lebo my cez tento návrh nehájime záujmy žiadnych nejakých veľkých korporácií, firiem, biznisu alebo podvodníkov, alebo nejakých skupín, ako sa tu objavujú niektoré poslanecké návrhy, ale hájime záujmy bežných ľudí, aby ten bežný človek mal aspoň tú záruku, že keď si kúpi ten výrobok, tak nie je umelo skrátená jeho životnosť len preto, že niekto ju chce umelo skrátiť, ale je to ponechané čisto iba na to, ako ten vyrobený výrobok vydrží. Čiže my a strana SMER, v tomto prípade ide nám o ľudí, týmto to dokazujeme. A myslím si, tu sa jasne ukáže, kto z opozície háji záujmy korporácií veľkých, veľkých biznisov, veľkých firiem a kto iba rozpráva o tom, ako chce chrániť prírodu, ako chce chrániť spotrebiteľa, ako chce pomáhať bežným ľuďom, keď idú voľby, ale počas reálnych návrhov nič pre to neurobí. Tu sa to jasne ukáže, a preto si myslím, že čo je dôležité, je, že táto myšlienka je tu, chceme pomôcť bežným ľuďom a spotrebiteľom, a myslím, že na tom sa, pani Mezenská, s vami spolu zhodneme, že spotrebiteľom treba pomáhať. (Prerušenie vystúpenia časomerom.)
Tomáš, Erik, poslanec NR SR (2023-03-21):
Ďakujem veľmi pekne. Janko Ferenčák, ty si príkladom, podobne ako Janko Blcháč, že keď niečo pripravujeme, tak vychádzame z praxe a máme naozaj nielen vo vás dvoch silných primátorov alebo starostov, vieme dobre, ako dopadli komunálne voľby, mali sme nedávno aj kongres samospráv a naozaj, ako som povedal, tu nejde vôbec o to, aby sme išli proti vládnemu návrhu zákona, naopak, podávame pomocnú ruku, chceme ponúknuť určitú alternatívu, pretože samotné obce a mestá povedali, že zákon je nevykonateľný zatiaľ, ale uznávame, že je správne z plánu obnovy čerpať peniaze na rozširovanie kapacít materských škôl, takže... Len aj tvoja reč bola príkladom toho, že ten zákon je dobrý a naozaj má proste pomôcť nielen samosprávam, ale aj miestnym orgánom v štátnej správe, ktoré niektoré tiež zriaďujú materské školy. Čiže opakujem svoju výzvu, posuňme ten zákon do druhého čítania a tam môžme prispôsobiť jednak ten zákon potrebám vládneho zákona a štátu ako takého. Ďakujem pekne.
Čepček, Martin, poslanec NR SR (2021-06-24):
Pán kolega, neviem, čo ste chceli povedať, ale keď je tam napísané v ústave, že život začína, teda život je ochran... teda život sa chráni už pred narodením. Nie je tam uvedené, či v 12. týždni, v 1. týždni, v 2., v 5., 16. alebo kedy, je tam napísané, život si zaslúži ochranu už pred narodením. Tým pádom celé to obdobie pred narodením, to je od počatia až po narodenie, si zaslúži ochranu. Toto je v ústave napísané. Ja som reagoval na toto. Ďakujem.
M. Hort, podpredseda NR SR: (2008-09-10):
Vzhľadom na skutočnosť, že je 10.57 hod. a máme pred sebou 22 hlasovaní o zákonoch, ktoré sme odvčera až doteraz prerokovali, prerušujem rokovanie o tomto bode programu a rozprava sa začne až po hlasovaní. Vzhľadom na počet hlasovaní mám pocit, že to bude až o 14.00 hodine, ale uvidíme, akým spôsobom pôjde tempo hlasovaní. Po vystúpeniach tých, ktorí sa prihlásili písomne, bude možné sa, samozrejme, prihlásiť do rozpravy ústne. Vyhlasujem päťminútovú prestávku, hlasovanie sa začne o 11.02 hodine. (Prestávka.) (Po prestávke.) (Po prerušení rokovania 27. schôdze NR SR pokračovalo rokovanie 26. schôdze NR SR.) (Po skončení rokovania 26. schôdze NR SR pokračovalo rokovanie 27. schôdze NR SR o 11.13 hodine.)
Danko, Andrej, podpredseda NR SR (2024-09-11):
Ďakujem. Prerušujem rokovanie o tomtom bode programu. Nasleduje druhé čítanie o vládnom návrhu, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov. Vládny návrh zákona má parlamentnú tlač 313, spoločná správa výborov má tlač 313a. Nech sa páči, pán minister Kamenický, odôvodnite tento vládny návrh zákona, pripraví sa poslanec Karas. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov , tlač 313.)
Danko, Andrej, podpredseda NR SR (2023-12-14):
Ďakujem. Keďže sme vyčerpali čas na rokovanie Národnej rady, vyhlasujem prestávku do 14.00 hod., kedy je pokračovanie hodinou otázok. Ďakujem, páni poslanci. A niektoré výbory prebiehajú, tak vás poprosím, aby ste neopomenuli. Ďakujem. (Prerušenie rokovania o 13.03 hodine.) (Pokračovanie rokovania o 14.10 hodine.)
Vašečka, Richard, poslanec NR SR (2018-03-14):
Ďakujem, ja tiež oprava hlasovania č. 74, vykázalo ma za, chcel som sa zdržať. Ďakujem.
P. Paška, predseda NR SR: (2009-06-17):
(Hlasovanie.) 140 prítomných, 139 za, 1 sa zdržal. Návrh zákona sme postúpili do druhého čítania. Ďalej.
Jurinová, Erika, podpredsedníčka NR SR (2015-05-19):
Pán poslanec Jarjabek.
P. Hrušovský, predseda NR SR: (2003-09-16):
(Prerušenie rokovania o 16.15 hodine.) (Pokračovanie rokovania o 16.26 hodine.)
Pellegrini, Peter, predseda NR SR (2015-11-26):
Takže prerušíme rozpravu. Budeme pokračovať potom po hlasovaní, aby ste mohli predniesť aj pozmeňujúci návrh. Vyhlasujem krátku prestávku, po nej budeme hlasovať. (Zaznievanie gongu.) Poprosím všetkých kolegov a kolegyne, ktoré sa chcú zúčastniť hlasovania, aby sa dostavili do rokovacej sály. (Prestávka.) (Po prestávke.)
B. Bugár, podpredseda NR SR: (2004-11-02):
M. Demeterová, poslankyňa: Vážený pán podpredseda, budem na vás reagovať nie z minulosti, ale zo súčasnosti. Som veľmi smutná, že práve váš celý poslanecký klub tu vychádza s takým poučovaním o politickej kultúre, keď dobre počuli ten incident, ktorý sa mne stal v piatok s pánom poslancom Cuperom, ktorý ma nehoráznym spôsobom urazil tak, ako ma doteraz za 55 rokov môjho života neurazil žiaden muž. Nechcela som to vyťahovať, rovnako si vážim poslancov, ktorí spolupracujú konštruktívne aj z vášho klubu, len, prosím vás, nepoučujte nás, najskôr si urobte poriadok vo svojom klube. (Potlesk.)
Galko, Ľubomír, poslanec NR SR (2015-02-18):
Ďakujem pekne. No, pán minister Pavlis, na úvod vám chcem povedať, že sa správate neuveriteľne drzo a neuveriteľne arogantne. Vy svojím vystupovaním vôbec nepatríte do ministerského kresla. Patríte niekde úplne inde. Na druhej strane som veľmi rád, že ste sa tu takýmto spôsobom predviedli aj pred vašimi voličmi, aj pred voličmi SMER-u a že si mohli vaše arogantné a miestami nehorázne vystúpenie pozrieť v priamom prenose. Nič ste nevysvetlili. Nič. Povedali ste akurát to, že vaše amorálne a vaše neospravedlniteľné konanie sa udialo pred trinástimi rokmi. Slabá obhajoba. Trápna obhajoba. Smiešna obhajoba. Zabudli ste vysvetliť, kto urobil ten pamflet, ktorý nám bol rozdaný. Kto ho platil? Pán predseda Národnej rady povedal, že k tomu zaujmete stanovisko. Tak by ma to zaujímalo, kto to platil. A na záver, však ja potom poviem viacej vo svojom vystúpení, naozaj dobre mienená rada, pán minister. Toho, kto vám pripravoval toto vaše vystúpenie, tak ho prepustite. Na hodinu ho vyhoďte. Urobil z vás totálneho arogantného hlupáka. Ďakujem pekne.
Pfundtner, Edita, poslankyňa NR SR (2016-04-20):
Ďakujem pekne za slovo. Vážená pani poslankyňa, vážení opoziční kolegovia, pred dvomi mesiacmi som sa radila aj ja k vám, a preto musím povedať, že vaše snaženie o ozaj odborné, vecné a pragmatické vystúpenia sú mi veľmi sympatické. A vaše také bolo. So záujmom som si vypočula a určite si vypočujem aj ďalšie návrhy na zlepšenie situácie a kvality života na Slovensku. Vymenovali ste však obrovskú paletu problémov, ale aj návrhov. Ja neberiem váš entuziazmus na ich prípadné uskutočnenie, ale ruku na srdce, sme ľudia z reálneho života a to množstvo prác, čo tu bolo vymenovaných, zabezpečí prácu nielen pre túto vládu, ale podľa mňa aj pre ďalšie vlády. Treba však veľmi jasne povedať, že vládny program je vypracovaný na štyri roky, a preto musí mať a aj má reálne ambície, reálne kroky na toto obdobie. Preto nerobme z programu vlády strategický dokument na vyriešenie možno všetkých problémov sveta a na neviem koľko rokov dopredu, ale skúsme byť trošku triezvejší. Pani poslankyňa, vaše vystúpenie mi bolo ozaj veľmi sympatické a dovolím si vás preto ubezpečiť, že určite nemusíte pochybovať o dobrej vôli poslancov koalície, ako aj členov vlády podľa možnosti pomôcť každému, kto je na to odkázaný a je v ťažkej situácii. A myslím si, že zo strany pána ministra práce, sociálnych vecí a rodiny je tiež rozhodne vôľa riešiť aj vami akcentované problémy.
Laššáková, Jana, podpredsedníčka NR SR (2012-05-16):
Na vystúpenie pána poslanca s faktickými poznámkami piati páni poslanci. Končím možnosť prihlásiť sa s faktickými poznámkami. Pán poslanec Jarjabek.
Senko, Ján, poslanec NR SR (2014-09-11):
Ja len stručne. Som veľmi rád, že ako spravodajca môžem konštatovať, že rozprava k predmetnému návrhu mala svoje ratio a zmysel nielen tu v pléne, ale aj vo výbore. Chcel by som zdôrazniť to, čo som povedal v rozprave, že sme prístupní zmysluplnej diskusii aj návrhom, ktoré prispievajú k riešeniu problematiky, a vieme tieto názory premietnuť aj do návrhu zákona. Počúvame a vážime si podnetné impulzy, ktoré dokážu skvalitniť nami navrhované zákony, to je odkaz aj širokej verejnosti, aj odbornej verejnosti, v tomto prípade práve pri paragrafovom znení zákona o Fonde na podporu umenia a kultúry. Ešte raz. Vieme oceniť odborný prístup a snažíme sa akceptovať návrhy a nielen v tomto prípade. Ďakujem za pozornosť.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 128 poslancov, za 63, proti 4, zdržalo sa 60, 1 nehlasoval. Konštatujem, že Národná rada sa uzniesla, že nebude pokračovať v rokovaní o návrhu zákona. Pani poslankyne, páni poslanci, keďže sme odhlasovali v prvom čítaní... (predsedajúcemu zazvonil telefón), pardon. Pokračujeme v hlasovaní v druhom čítaní o zákone z 10. mája 2023 o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy, vráteného prezidentkou Slovenskej republiky na opätovné prerokovanie Národnou radou, je to tlač 1737. Dávam slovo poslancovi Jaroslavovi Karahutovi, aby hlasovanie uviedol. Chcem vám, chcem vás oboznámiť s tým, že na prijatie zákona vráteného prezidentkou Slovenskej republiky je potrebný súhlas nadpolovičnej väčšiny všetkých poslancov. Rovnakou väčšinou sa schvaľujú aj pripomienky prezidentky a pozmeňujúce návrhy podľa § 90 zákona o rokovacom poriadku. Nech sa páči, pán poslanec, máte slovo. (Hlasovanie o zákone z 10. mája 2023 o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1737.)
P. Paška, predseda NR SR: (2007-09-18):
(Hlasovanie.) 136 prítomných, 57 za, 56 proti, 23 sa zdržalo. Konštatujem, že sme návrh na postúpenie zákona do druhého čítania neschválili. Teraz poprosím pána poslanca Minárika, aby ako spravodajca uvádzal v prvom čítaní hlasovanie o návrhu poslancov Národnej rady Slovenskej republiky Jána Slotu, Anny Belousovovej, Rafaela Rafaja, Rudolfa Pučíka na vydanie zákona o zásluhách Andreja Hlinku o štátotvorný slovenský národ a o Slovenskú republiku (tlač 396).
B. Bugár, podpredseda NR SR: (2004-06-25):
Druhá záležitosť, boli tu podané procedurálne návrhy prerušiť rozpravu, rozprava bola dokončená, takže o tom nemá význam hlasovať. Bol tu ďalší návrh pána poslanca Maxona, prehrať to, čo včera tu bolo povedané. Chcem vás teda poprosiť, že tí, ktorí máte záujem, samozrejme, takúto možnosť máte dnes, v pondelok a ešte aj v utorok bez problémov, takže ak niekto má záujem zistiť, čo je v stenografických záznamoch, má takúto možnosť. Takže o tomto bode teraz prerušujem rokovanie. Pristúpime k hlasovaniu o vládnom návrhu zákona o vyplatení jednorazového príspevku poberateľovi dôchodku v roku 2004 a o zmene a doplnení niektorých zákonov (tlač 645). Pani poslankyňa Bauer, nech sa páči, ako spoločná spravodajkyňa máte slovo.
Kollár, Boris, predseda NR SR (2020-09-22):
Prosím, prezentujme sa a hlasujme. (Hlasovanie.) Prítomných 144 poslancov, za 131, proti žiadny, zdržali sa 13. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Žiga, Peter, podpredseda NR SR (2024-09-25):
Pán podpredseda Gašpar, rovnako ako pri návrhu pána poslanca Grendela, aj o vašom procedurálnom návrhu rozhodnem ja sám. Pán poslanec Čellár.
Blanár, Juraj, podpredseda NR SR (2022-12-08):
Pán poslanec Peter Pollák s faktickou poznámkou na pána poslanca Štefana Kuffu.
Drobný, Stanislav, poslanec NR SR (2018-05-29):
Ďakujem. Natálka, chcem ti poďakovať za tvoje osobné svedectvo a životnú skúsenosť a za to, že si bola ochotná verejne vystúpiť so svojou životnou skúsenosťou, takže vieš, o čom hovoríš, a som ti za to vďačný. Klobúk dolu. Ďakujem.
M. Hort, podpredseda NR SR: (2009-06-18):
Skôr ako pristúpime k ďalšiemu bodu, predsa len, nech mi je dovolené, jednu krátku poznámku. Verím, vzhľadom na to, že nebude konfrontačná, mi to prepáčia kolegovia a kolegyne. Pán poslanec Valocký pochádza z neďalekej Trenčianskej Teplej, čo je susedstvo Novej Dubnice. My tam máme taký zvláštny trojsviatok v Novej Dubnici. 1. máj, ktorý všetci oslavujeme, máme aj sviatok vstupu do Európskej únie a máme tam aj sviatok svätého Jozefa, robotníka, lebo náš kostol je zasvätený svätému Jozefovi, robotníkovi, čiže hody. Ani jeden z tých sviatkov sa nebije a pozývam všetkých niekedy na 1. mája do Novej Dubnice, kedy by si tam všetci prišli na svoje. Ďakujem za porozumenie, že mi to bolo dovolené povedať. A teraz pristúpime k prvému čítaniu o návrhu poslanca Národnej rady Slovenskej republiky Jozefa Valockého na vydanie zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov . Návrh zákona má tlač 1127. Návrh na jeho pridelenie na prerokovanie výborom je v rozhodnutí č. 1153. Dávam teraz slovo poslancovi Jozefovi Valockému, aby návrh zákona uviedol. Pán poslanec, nech sa páči.
Danko, Andrej, predseda NR SR (2016-09-21):
Ďakujem. Pán poslanec Miroslav Beblavý.
A. Belousovová, podpredsedníčka NR SR: (2009-02-04):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa do rozpravy prihlásili pán poslanec Minárik, pani poslankyňa Kramplová. Ešte má niekto záujem sa prihlásiť do rozpravy? Ak nie, uzatváram možnosť podania ústnych prihlášok do rozpravy. A slovo má pán poslanec Minárik. Nech sa páči, pán poslanec.
Mojš, Milan, poslanec NR SR (2012-06-20):
Ďakujem. Vážená pani predsedajúca, vážené panie poslankyne, vážení páni poslanci. Dovoľte, aby som vás oboznámil o spoločnej správe výborov, ktorú máte pod tlačou 30a. Spoločná správa výborov Národnej rady Slovenskej republiky o výsledku prerokovania návrhu poslanca Národnej rady Slovenskej republiky Ľubomíra Vážneho na vydanie zákona, ktorý sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov (tlač 30) v druhom čítaní. Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky túto spoločnú správu výborov o prerokovaní návrhu zákona. Národná rada Slovenskej republiky uznesením č. 31 zo 16. mája 2012 pridelila návrh poslanca Vážneho týmto výborom Národnej rady Slovenskej republiky, je to: výbor Národnej rady pre financie a rozpočet, Ústavnoprávnemu výboru Národnej rady, Výboru Národnej rady pre hospodárske záležitosti. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o návrhu stanoviská poslancov Národnej rady Slovenskej republiky. K predmetnému návrhu zákona zaujali výbory Národnej rady tieto stanoviská: 1. odporúčanie pre Národnú radu Slovenskej republiky návrh schváliť s pozmeňovacími a doplňujúcimi návrhmi – Výbor pre financie a rozpočet uznesením č. 24 zo dňa 13. júna 2012, Ústavnoprávny výbor uznesením č. 14 zo dňa 13. júna 2012 a Výbor pre hospodárske záležitosti uznesením č. 23 zo dňa 12. júna 2012. Z uznesenia výboru Národnej rady Slovenskej republiky uvedeného pod bodom 3 tejto spoločnej správy vyplynuli pozmeňovacie a doplňujúce návrhy, ktoré máte pred sebou v spoločnej správe pod bodom 4. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto: o bodoch spoločnej správy č. 1, 2, 3, 4 a 7 hlasovať s návrhom gestorského výboru schváliť, o bodoch spoločnej správy č. 5 a 6 hlasovať s návrhom gestorského výboru neschváliť. Gestorský výbor na základe stanovísk výborov vyjadrených v uzneseniach uvedených pod bodom 3 tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh poslanca Vážneho schváliť s pozmeňovacími a doplňujúcimi návrhmi. Pani predsedajúca, prosím otvoriť rozpravu.
Paška, Pavol, predseda NR SR (2012-05-02):
Pán podpredseda Národnej rady Figeľ.
Jurinová, Erika, podpredsedníčka NR SR (2014-09-18):
Zastupuje pán podpredseda vlády Ľubomír Vážny.
Laurenčík, Milan, podpredseda NR SR (2021-06-23):
Ďakujem. Prerušujem rokovanie o tomto bode programu. Teraz bude nasledovať druhé čítanie o návrhu skupiny poslancov na vydanie zákona, ktorým sa mení a dopĺňa zákon
č. 657/2004 Z. z. o tepelnej energetike v znení neskorších predpisov. Návrh zákona má tlač 519. Spoločná správa výborov má tlač 519a. Dávam slovo pánovi poslancovi Petrovi Kremskému, aby za skupinu poslancov návrh zákona odôvodnil. Pán poslanec, nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov , tlač 519.)
Blanár, Juraj, podpredseda NR SR (2021-09-21):
Na moje vystúpenie dve faktické poznámky. Avšak požiadal o vystúpenie pán predseda parlamentu, ktorý hovorí, že až po faktických poznámkach. Takže ako prvý, pán poslanec Marián Saloň, nech sa páči.
Žiga, Peter, podpredseda NR SR (2024-06-12):
Ďakujem, v rámci rozpravy... (ruch v sále), pán Zdenko Svoboda, stihnete to za päť minút? Nestihneme. Prerušujem rokovanie pléna do štrnástej hodiny. (Prerušenie rokovania o 11.56 hodine.) (Pokračovanie rokovania o 14.00 hodine.)
Martvoň, Anton, poslanec NR SR (2015-10-06):
Ďakujem pekne. Pán poslanec Zajac, bolo to odborné vystúpenie. Plne súhlasím, že v súčasnosti sa to dá zistiť, tie pretočené kilometre, dobrým spôsobom aj cez internet na webovej stránke www.testek.sk, ktorú v podstate napĺňajú alebo dávajú tie informácie stanice technickej kontroly, jasne sa to dá zistiť. My sme sa práve preto s kolegom Brixim sústredili na postih tých, čo montujú tieto prístroje, alebo teda či už antiradary, majáky, lebo aj falošné majáky riešime, a, samozrejme, pretáčajú tie kilometre. Tak nechceli, ako je problém v podstate pri občanoch, ktorí mnohokrát nevedia, že majú auto s pretočenými kilometrami, nechceli sme ich postihovať. To ale, tá vaša pripomienka s tými autobazármi je podľa mňa pádna. Určite vás poprosíme potom na nejaké krátke stretnutie s kolegom Brixim a môžeme sa aj na toto potom pozrieť. Máte čiastočne, samozrejme, s tým pravdu, lebo práve cez tie autobazáre, cez tie autobazáre ide najviac predajov, teda predaj áut. Ale znova hovorím, naša filozofia bola sústrediť sa na montovanie týchto antiradarov, majákov a technické pretáčanie, nie na predaj áut s pretočenými kilometrami. Naviac chcem ešte dodať, že tento návrh zákona rieši aj zákaz predaja, kupovania a manipulácie s dokladmi vydávanými podľa zákona o premávke na pozemných komunikáciách, lebo rozbehol sa biznis už aj s dokladmi, ktoré sa predávajú práve k týmto autám s pretočenými kilometrami. A ešte k tým antiradarom. Áno, ten Kaliňákov zákon rieši zákaz používania antiradarov alebo tam čiastočne sa tomu venuje. My zakazujeme ich montáž ako takú a budeme postihovať tých, čo to montujú. A samozrejme, zakazujeme aj inzerciu práve na takýto druh služieb a predaj výrobkov. Čo sa týka Slovenskej... (Prerušenie vystúpenia časomerom.)
Takáč, Richard, poslanec NR SR (2021-06-15):
Ďakujem vám pekne, pán predsedajúci. Ďakujem každému kolegovi, ktorý reagoval faktickou otázkou. Ja by som od koaličných poslancov skôr očakával také ako vysvetlenie, resp. že by sa vyjadrili a povedali, že, áno, mňa pán minister Mikulec presvedčil. Áno, nemal zákazky ten jeho brat, nemal zákazky ten jeho otec, neprenajímal sa ten byt, nie je to pravda. Ale toto všetko pravda je. To je jedna rovina. Druhá rovina, vysvetlenie to, že, čo nám tu čítali, že to sa nedialo? To sa nedialo? Pán kolega Potocký, no, pripomeniem vám napríklad pána Maku (Makóa, pozn. red.), môžem aj pána Slobodníka, ale poviem pán Makó. Sám pán Matovič priznal, že sa pred voľbami niekoľkokrát s ním stretol. Niekoľkokrát sa s ním stretol. Pán Matovič vybavoval pánovi Makóovi prijatie do SIS-ky spolu s pánom Slobodníkom. Pán Matovič sľúbil 20 mil. Čiže kriminálnik Makó, ja si kladiem otázku, že či neni koordinovaný a spoločne s pánom Matovičom ešte pred voľbami, lebo ako toto sú tak závažné informácie. A ja si myslím, že toto sú, toto sú veci, ktoré proste musia ísť na povrch a je to absurdné a obludné to, čo sa deje na Slovensku momentálne. A ja pevne verím, že do budúcnosti tí ľudia, ktorí toto všetko zapríčiňujú a zapríčinili, budú niesť za to aj zodpovednosť. Ďakujem.
P. Paška, predseda NR SR: (2009-04-16):
Spravodajcom vášho návrhu je pán poslanec Lipšic.
Blaha, Ľuboš, podpredseda NR SR (2023-12-19):
Pán poslanec Ivan Štefunko.
Ďuriš Nicholsonová, Lucia, podpredsedníčka NR SR (2019-06-27):
Vážené panie poslankyne, vážení páni poslanci, budeme pokračovať v popoludňajšom rokovaní ôsmeho dňa 46. schôdze Národnej rady Slovenskej republiky, a to v prerušenej rozprave v druhom čítaní o návrhu poslancov Evy Smolíkovej, Ľubomíra Petráka a Pétera Vörösa na vydanie zákona, ktorým sa mení a dopĺňa školský zákon, tlač 1468. Poprosím pani poslankyňu Evu Smolíkovú, aby zaujala miesto určené pre navrhovateľov, a spoločného spravodajcu z výboru pre vzdelávanie, vedu, mládež a šport poslanca Ladislava Balódiho, aby zaujal miesto určené pre spravodajcov. Ďalšou v poradí z ústne prihlásených rečníkov do rozpravy je pani poslankyňa Pčolinská, ktorej týmto odovzdávam slovo, a pripraví sa pán poslanec Vavrek. Nech sa páči, pani poslankyňa. [Pokračovanie rokovania o návrhu poslancov Národnej rady Slovenskej republiky Evy Smolíkovej, Ľubomíra Petráka a Pétera Vörösa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1468.]
Bugár, Béla, podpredseda NR SR (2016-06-15):
Ďakujem pánovi ministrovi. Pani spravodajkyňa, chcete zaujať stanovisko? Nie. Ďakujem pekne. Takže prerušujem rokovanie o tomto bode programu A budeme pokračovať druhým čítaním o vládnom návrhu zákona, ktorým sa mení a dopĺňa zákon č. 553/2003 Z. z., a to o odmeňovaní niektorých zamestnancov pri výkone práce vo verejnom záujme (tlač 131). Spoločnú správu k tomuto bodu máte v tlači pod č. 131a. Prosím znovu pána ministra Plavčana, aby uviedol návrh zákona. (Rokovanie o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov , tlač 131.)
Kollár, Boris, predseda NR SR (2022-02-08):
Prosím, prezentujme sa a hlasujme. (Hlasovanie.) Prítomných 116 poslancov, za 52, proti 23, zdržalo sa 37, nehlasovali 4. Konštatujem, že Národná rada navrhované uznesenie neschválila. Ďalej budeme pokračovať v programe. Teraz vyhlasujem dvojminútovú prestávku. Tí, ktorí chcú odísť, nech odídu a ostatní... S procedurálnym návrhom vystúpi ešte pán poslanec Kremský. Nech sa páči, máte slovo.
Grendel, Gábor, podpredseda NR SR (2022-03-22):
Vyhlasujem teraz rozpravu za skončenú. Želá si záverečné slovo pán minister? Nie. Pán spravodajca? Nech sa páči.
Osuský, Peter, poslanec NR SR (2017-09-13):
Ďakujem za slovo. No, nestalo sa mi za tie roky, čo sa tu, čo sa tu vyskytujem, aby som odišiel po svojom vystúpení a nevyčkal faktických poznámok. Toto je taký tvorivý marxisticko-nacionalistický prístup, ale dobre. Ja som sa pred vystúpením kolegu Hrnka vrátil, celkom čestne priznávam, z toalety, aby mi neuniklo ani slovo. Stálo to za to, nesklamal. Dotknem sa len jednej veci. V krátkom čase, ktorý mám k dispozícii, a síce k tvrdeniu, že československý národ znamená popretie existencie Slovákov. K tomu len toľko. Ani historici, ani dermatológovia nemajú výuku logiky, ale nepochybne, ak vyhlásim, že československý národ znamená popretie existencie slovenského národa, nepochybne to implicitne, a to skutočne môže pochopiť aj marxistický historik, znamená popretie českého národa, pretože takisto zanikol český národ v československom národe. Tak len toľko k takej drobnej logickej prešmyčke, ktorú kolega opomenul. A pokiaľ ide o to, že hovorí o potrebe vydania pamätí Karola Sidora. Čestne sa priznávam, že vonkoncom sa zaujímam o takúto literatúru a o dejiny 20. storočia celý svoj život a mám jej vo vlastnej knižnici viac ako ktokoľvek, koho poznám. A nepochybne sú pre mňa zaujímavé i Sidorove pamäti. Ja by som si dokonca napísal, ak by dotyčný vedel písať, i Šalgovičove pamäti, ale domnievam sa a je možné so mnou nesúhlasiť, že Ústav pamäti národa nemá vydávať pamäti Šaňa Macha ani Karola Sidora, ani Vasila Biľaka, ani Viliama Šalgoviča. Môže ich vydať, kto chce, ale nie za daňové peniaze poplatníkov.
Dostál, Ondrej, poslanec NR SR (2022-11-09):
Ja som mal z toho vystúpenia pána poslanca Baránika taký pocit, že tiež nabáda pána ministra, aby reagoval, a teda aby reagoval v rozprave, čo, opakujem, je taký spôsob, ktorý, keď člen vlády, ktorý tu predkladá nejaký vládny návrh zákona, zareaguje v rozprave, tak potom poslanci môžu naňho zareagovať prinajmenšom faktickou, faktickou poznámkou a môže tu prebehnúť nejaká rozprava. Ja viem, že keď neprebehne v pléne, no tak môže, samozrejme, môžte si to povedať na ústavnoprávnom výbore, ale teda z hľadiska, z hľadiska toho, že teda rokujeme v parlamente, diskutujeme tu vážne veci, a teda seriózne k tomu pristupujeme, aj keď, keď nezhodneme sa na tom, čo vy navrhujete, my to, my to kritizujeme, ale, ale prebieha tu nejaká, nejaká debata, a teda bolo by dobré, keby tá debata prebiehala v rovine, že si tu budeme vymieňať argumenty k obsahu návrhu zákona, lebo o tom by to primárne malo byť.
Hort, Milan, podpredseda NR SR (2010-08-05):
Ďakujem. Teraz je priestor pre pána Alexandra Slafkovského s faktickou poznámkou, nech sa páči.
Šeliga, Juraj, podpredseda NR SR (2020-09-29):
Ako ďalší vystúpi pán poslanec Kremský.
Drdul, Dominik, poslanec NR SR (2020-11-25):
Ďakujem za slovo. Pán podpredseda, musím do poslednej bodky súhlasiť. Neviem, či si to všetci prítomní do dôsledkov uvedomujú, ale sme v situácii, kedy čelní predstavitelia polície, prokuratúry a súdov čelia bezprecedentným a veľmi závažným obvineniam, z ktorých keby sa aspoň 30 % potvrdilo, tak je to mrazivou správou o tom, ako vyzerala spravodlivosť na Slovensku. Je to veľmi zlou správou o tom, ako nezávisle a nestranne, v úvodzovkách, fungovali inštitúcie, ktoré mali garantovať spravodlivosť a zákonnosť. A je to vizitkou predchádzajúcich vládnych garnitúr samou osebe. Som hrdý a som naozaj veľmi rád, že som mohol byť súčasťou jednej z najtransparentnejších volieb alebo procesu voľby generálneho prokurátora aj prostredníctvom bezprecedentne tvrdého a bezprecedentne dôsledného vypočutia, ktoré dúfam prispeje k tomu, že si vyberieme najlepšieho prokurátora Generálnej prokuratúry, generálneho prokurátora, akého kedy Slovenská republika mala. Ďakujem.
Hrušovský, Pavol, podpredseda NR SR (2010-09-09):
Pán poslanec Štefanec.
Baránik, Alojz, poslanec NR SR (2018-10-23):
Budem súhlasiť tu s mojím predrečníkom v tom, že naozaj netreba sa hádať, myslím, že tu došlo k niektorým nedorozumeniam. Jedno z nich je to, čo povedal pán minister, že čo povedal pán Sulík a tak. Ja neviem, ja pána Sulíka teda tu nevidím, nie, on nie je poslanec tohto parlamentu, ubezpečujem vás, že pán Sulík jediné, čo robí, je to, že niekedy na niektoré veci, ktoré ho zaujímajú alebo sú v predmete jeho záujmu, tak vysloví svoj názor a poslanci môžu alebo nemusia ten jeho názor rešpektovať. Predstava, že by pán Sulík teraz na takúto vysokú odbornú tému vyjadril nejaký názor, ktorým sa teraz my, niektorí z nás aj odborníci aspoň čiastoční, ako nejako svätosväte riadili, pretože je to nejaká stranícka línia, to je naozaj nonsens. Možnože v nejakých iných stranách, v ktorých pán minister má skúsenosti, to tak funguje, ale v SaS-ke to určite tak nefunguje. Pokiaľ ide o kolegu Matoviča, naozaj si myslím, že tam došlo k nejakému nedorozumeniu. My sme, my sme, ja som osobne okolo obeda pri prezentovaní môjho pozmeňováku vyslovene vyjadril, že prijatie nášho spoločného pozmeňovacieho návrhu je podmienkou toho, alebo aspoň nejakej podstatnej časti z neho je, aspoň je podmienkou toho, že budeme za koaličný návrh hlasovať alebo... Takže nerozumiem tomu, že prečo je to takýto zmätok, jednoducho realita je taká, že súčasný stav je neprijateľný, ale my chceme zmeniť zákon tak, aby naozaj bol významne lepší. Takže je to trošku také, by som povedal, rozčesávanie vlasu po dĺžke, ale takto to je.
Jurinová, Erika, podpredsedníčka NR SR (2015-07-02):
Prepáčte, pán minister, len vás poprosím o stručnosť, lebo sme už vlastne po limite. Ak by ste mohli veľmi stručne.
Kéry, Marián, poslanec NR SR (2024-10-23):
Chcem pripomenúť členom zahraničného výboru, že rokovanie výboru sa uskutoční dnes o 13. hodine v miestnosti č. 149. Ďakujem.
Hort, Milan, podpredseda NR SR (2010-12-02):
Ďakujem pekne. Ďakujem pekne aj podpredsedovi vlády. Ďalšou vylosovanou je pani poslankyňa Darina Gabániová. Neevidujem ju v sále, a preto odpovedať na jej otázku nebudeme. Piata otázka v poradí je otázka od pána poslanca Miroslava Beblavého, tiež tu nie je. Šiestou otázkou je otázka od pána poslanca Stanislava Kubáneka. Vidím ho v sále. Je adresovaná prvému podpredsedovi vlády a ministrovi dopravy, výstavby a regionálneho rozvoja Slovenskej republiky, pánovi Jánovi Figeľovi. Otázka znie: „V predvolebnej kampani do vyšších územných celkov ste sľúbili spolu s vaším štátnym tajomníkom Hudackým diaľnicu do Sniny. Pýtam sa vás, kedy sa začne realizovať výstavba, aby som vedel odpovedať voličom na východe Slovenskej republiky?“ Nech sa páči, pán podpredseda vlády.
B. Bugár, podpredseda NR SR: (2002-01-30):
A. Rakús, poslanec: Ďakujem pekne. Chcel by som vcelku oceniť triezvy prístup a hodnotenie, ktoré tu predložil pán poslanec Kanis, a nemám nejaké kritické pripomienky k nemu, iba by som tak na doplnenie chcel na dva momenty upozorniť. Na jednej strane, keď akoby vyčítal, že KDH sa touto deklaráciou chce brániť nejakému odklonu od tradičného pohľadu, tak nie akémukoľvek odklonu sa chce brániť, ale takému, ktorý môže viesť smerom, keď sa zrazu začne strácať kontakt s realitou a môže vyústiť do akéhosi sociálneho inžinierstva. A na druhú jeho poznámku, či sme to práve my a či práve v tomto štádiu, ktorí máme právo alebo splnomocnenie čosi také pred Európu postaviť, tak by som len tak metaforicky pripomenul, že „Kráľ je nahý!“ povedalo v onej slávnej rozprávke dieťa. Ďakujem.
Ďuriš Nicholsonová, Lucia, podpredsedníčka NR SR (2017-05-17):
Týmto vyhlasujem rozpravu za skončenú. Predpokladám, pani navrhovateľka, že v rámci záverečného slova nechcete vystúpiť. Pán spravodajca? Nie, nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní, tzv. školský zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 521. Návrh na jeho pridelenie na prerokovanie výborom je v rozhodnutí pod č. 537. Dávam slovo pani poslankyni Veronike Remišovej, aby za skupinu poslancov návrh zákona uviedla. Nech sa páči. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 521.]
Glváč, Martin, podpredseda NR SR (2018-01-31):
Páni poslanci, keďže je všeobecný súhlas, žeby sme skončili, teda žeby sme potom ešte pokra..., skončili s dvomi rečníkmi, ktorí sú prihlásení písomne? Je všeobecný súhlas? (Súhlasná reakcia pléna.) Ďakujem. Nech sa páči, pán poslanec Simon.
Blanár, Juraj, podpredseda NR SR (2022-10-04):
Pán poslanec Jozef Lukáč s faktickou poznámkou.
Pellegrini, Peter, predseda NR SR (2024-02-13):
Vážené panie poslankyne, páni poslanci, pokúsime sa po druhýkrát overiť uznášaniaschopnosť, preto prosím, aby ste sa prezentovali. (Prezentácia.) Konštatujem, že je prítomných 53 poslancov, Národná rada teda opäť nie je schopná sa uznášať. Končím 10. schôdzu Národnej rady a zároveň vám oznamujem, že v zmysle rokovacieho poriadku neprerokovaný bod programu tejto schôdze bude navrhnutý do programu nasledujúcej schôdze Národnej rady. Ďakujem veľmi pekne. Po dvadsaťminútovej technickej prestávke na prestavenie systému budeme pokračovať v riadnom rokovaní prerušenej deviatej schôdze. Ďakujem veľmi pekne. (Rokovanie 10. schôdze NR SR sa skončilo o 9.04 hodine.) (Po skončení rokovania 10. schôdze NR SR a po prestávke pokračovalo rokovanie 9. schôdze NR SR.) 2
Rošková, Ľubica, poslankyňa NR SR (2015-05-14):
A teraz, poprosím, dajte hlasovať o bode 10 spoločnej správy, odporúčanie gestorského výboru je schváliť.
Krajniak, Milan, minister práce, sociálnych vecí a rodiny SR (2020-06-05):
Vážený pán podpredseda, vážené dámy a páni, väčšinou to býva tak, že ministerstvo financií sa snaží peniaze šetriť a ministerstvo práce, sociálnych vecí a rodiny, jeho úlohou je tie peniaze čo najefektívnejšie rozdeľovať a o to, preto si o to viac vážim, že pán minister financií má ku mne takú dôveru, že ma poveril prednesením tohto návrhu, a nebojí sa, že by mohol mať z toho neplánované nepríjemnosti. Pán minister sa ospravedlňuje, musel ísť na ministerstvo v súrnej veci, takže zmyslom tohto zákona je veľmi jednoduchá vec. Tak ako boli rôzne odvetvia postihnuté koronakrízou aj z ekonomického hľadiska, aj keď sa nám niektorým nemusí páčiť toto odvetvie našej ekonomiky, a to je hazard, je to legálna činnosť, a preto máme povinnosť byť féroví aj k tomuto segmentu. Tam oni majú povinnosti, kde do 30. 4. a do 31. augusta musia platiť takzvané poplatky licenčné za každý automat, ktorý prevádzkujú. Samozrejme, že boli zo zákona zavretí. Týmto zákonom umožňujeme odložiť tú platbu, čiže neodpúšťame ju, ale odkladáme ju do 31. augusta a na koniec decembra 2020. To je zmyslom tohto opatrenia, takže chcel by som vás požiadať o podporu tohto zákona, pretože bolo by to možno, by som povedal, až nielen neférové, ale aj možno až protiústavné, ak by sme jeden segment vylúčili z toho a nechali by sme ich platiť poplatky, aj keď nemôžu prevádzkovať svoju činnosť. Takže napriek môjmu vzťahu k hazardu si vás dovolím poprosiť o podporu tohto zákona.
Laurenčík, Milan, podpredseda NR SR (2022-03-16):
Pán poslanec Kyselica, chcete reagovať na faktické poznámky? Nie. Teda vyhlasujem rozpravu za skončenú a pýtam sa, či chce stanovisko zaujať pán navrhovateľ. (Reakcia z pléna.) Pán spravodajca, prosím, keby ste povedali termín hlasovania.
Hrnčiar, Andrej, podpredseda NR SR (2019-02-14):
Ďalšiu otázku sa pýta pán poslanec Ondrej Dostál ministerky vnútra Slovenskej republiky Denisy Sakovej: „Pravdepodobnosť brexitu bez dohody je čoraz vyššia. Prečo sa vláda Slovenskej republiky na takúto alternatívu nepripravila ešte počas minulého roka? Prečo v riadnom legislatívnom procese vláda nepripravila pre istotu taký návrh zákona, ktorým by sa riešilo postavenie našich občanov v Británii a Britov u nás v prípade tvrdého brexitu? Česká vláda taký zákon pripravila a poslala do parlamentu už začiatkom roka.“
Bugár, Béla, podpredseda NR SR (2018-03-14):
Pán poslanec Blaha.
Šeliga, Juraj, podpredseda NR SR (2020-10-20):
S reakciou, pán poslanec Tomáš.
V. Veteška, podpredseda NR SR: (2007-05-17):
Ako ďalší vystúpi v rozprave písomne prihlásená pani poslankyňa Gibalová, pripraví sa pani poslankyňa Sabolová.